
Mbi një ndryshim në vendimin nr. 134, datë 17.9.2012, të marrëveshjes së furnizimit me energji elektrike midis shoqërisë kesh sha/fpsh dhe shoqërisë cez shpërndarje sha/fpp për periudhën 1.1.2012-31.12.2014, të ndryshuar

Në mbështetje të nenit 8 pika 2, nenit 9 dhe nenit 26, pika 1, të ligjit nr. 9072, datë 22.5.2003 “Për sektorin e energjisë elektrike”, të ndryshuar, pikës 4.12 dhe 4.13 germa “a”, pika 2, të Modelit të Tregut të Energjisë Elektrike, të miratuar me vendimin e Këshillit të Ministrave nr. 338, datë 19.3.2008, të ndryshuar, pikës V.1, të Rregullave të Tregut të Energjisë Elektrike, të miratuara me vendimin e Bordit të Komisionerëve të ERE-s, nr. 68, datë 23.6.2008, të ndryshuar, Bordi i Komisionerëve të Entit Rregullator të Energjisë, në mbledhjen e tij të datës 16.4.,2013, pasi u njoh me relacionin e përgatitur nga Drejtoria Juridike dhe e Mbrojtjes së Konsumatorit,

Vendosi:

1. Pika 8.3.ii e vendimit nr. 134, datë 17.9.2012, ndryshuar me vendimin nr. 160, datë 26.11.2012, mbi marrëveshjen e furnizimit me energji elektrike midis shoqërisë KESH sh.a.,/FPSH dhe shoqërisë CEZ shpërndarje/FFP, ndryshohet si më poshtë vijon:
“1. Në rastin e importit të një sasie më të vogël se humbjet reale në rrjetin e shpërndarjes, “CEZ shpërndarje” do të kompensojë këtë sasi të energjisë elektrike të siguruar nga KESH sh.a., deri në fund të muajit m+2. Në rast se kompensimi nuk kryhet brenda periudhës m+2, “CEZ shpërndarje” sh.a., është i detyruar të kompensojë KESH sh.a., në muajin m+3, me vlerën monetare që i korrespondon kostove oportune të shkaktuara dhe të identifikuara nga KESH sh.a. për sigurimin e kësaj sasie të energjisë elektrike. Në mungesë të importit të energjisë elektrike nga ana e KESH sh.a. për muajin përkatës dhe KESH sh.a., ka eksport, kompensimi do të bëhet me vlerën monetare që i korrespondon çmimit të eksportit në bandë të muajit “m” të shoqërisë KESH sh.a.”.
Ky vendim hyn në fuqi menjëherë.
Ky vendim botohet në Fletoren Zyrtare.

